ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(94) 13 τελικό 
Βρυξέλλες, 21.01.1994 
Πρόταση 
ΚΑΝΟΝΙΣΜΟΥ (ΕΙΟ TQY ΣΥΜΒΟΥΛΙΟΥ 
ΜΕ ΤΗΝ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ ΑΝΤΙΝΤΑΜΠΙΝΓΚ 
ΣΤΙΣ ΕΙΣΑΓΩΓΕΣ ΣΤΗΝ ΚΟΙΝΟΤΗΤΑ ΑΙΘΑΝΟΛΑΜΙΝΗΣ 
ΚΑΤΑΓΩΓΗΣ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ, 
ΚΑΙ ΓΙΑ ΤΗΝ ΟΡΙΣΤΙΚΗ ΕΙΣΠΡΑΞΗ ΤΩΝ ΠΡΟΣΩΡΙΝΩΝ ΔΑΣΜΩΝ ΑΝΤΙΝΤΑΜΠΙΝΓΚ 
(υποβληθείσα από την Επιτροπή) 
ΑΙΤΙΟΛΟΓΙΚΗ ΕΚΘΕΣΗ 
1. Με τον κανονισμό της Επιτροπής (ΕΟΚ) αριθ. 2172/93, που παρατάθηκε 
με τον κανονισμό του Συμβουλίου (ΕΚ) αριθ. 3344/93, επιβλήθηκαν 
προσωρινοί δασμοί αντιντάμπινγκ στις εισαγωγές αιθανολαμίνης καταγωγής 
Ηνωμένων Πολιτειών της Αμερικής. 
2. Οι εκθέσεις και πληροφορίες που υπέβαλαν στη συνέχεια τα 
ενδιαφερόμενα μέρη εμπιβεβαίωσαν σε μεγάλο βαθμό τα συμπεράσματα της 
Επιτροπής, όπως αναφέρεται στα εδάφια του κανονισμού (ΕΟΚ) αριθ. 
2172/93. 
3. Συνεπώς, τα οριστικά μέτρα αντιντάμπινγκ που προτείνονται στο παρόν 
σχέδιο κανονισμού είναι ουσιαστικά τα ίδια με τα προσωρινά μέτρα. 
^ 
ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ (ΕΚ) ΑΡΙΘ. ΤΗΣ 1993 
ΜΕ ΤΗΝ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ ΑΝΤΙΝΤΑΜΠΙΝΓΚ 
ΣΤΙΣ ΕΙΣΑΓΩΓΕΣ ΣΤΗΝ ΚΟΙΝΟΤΗΤΑ ΑΙΘΑΝΟΛΑΜΙΝΗΣ 
ΚΑΤΑΓΩΓΗΣ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ, 
ΚΑΙ ΓΙΑ ΤΗΝ ΟΡΙΣΤΙΚΗ ΕΙΣΠΡΑΞΗ ΤΩΝ ΠΡΟΣΩΡΙΝΩΝ ΔΑΣΜΩΝ ΑΝΤΙΝΤΑΜΠΙΝΓΚ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ 
Εχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
τον κανονισμό του Συμβουλίου (ΕΟΚ) αριθ. 2423/88 της 11ης Ιουλίου 1988 
για την άμυνα κατά των εισαγωγών που αποτελούν αντικείμενο ντάμπινγκ ή 
επιδοτήσεων εκ μέρους χωρών μη μελών της Ευρωπαϊκής Κοινότητας(*) (που 
εφεξής καλείται "βασικός κανονισμός"), και ιδίως το άρθρο 12, 
την πρόταση που υπέβαλε η Επιτροπή μετά από διαβούλευση στο πλαίσιο της 
Συμβουλευτικής Επιτροπής, όπως προβλέπει ο παραπάνω κανονισμός, 
Εκτιμώντας: 
Α. ΠΡΟΣΩΡΙΝΑ ΜΕΤΡΑ 
(1) Με τον κανονισμό (ΕΟΚ) αριθ. 2172/93*<2> (που εφεξής καλείται 
"κανονισμός για τον προσωρινό δασμό"), η Επιτροπή επέβαλε 
προσωρινούς δασμούς αντιντάμπινγκ στις εισαγωγές στην Κοινότητα 
αιθανολαμινών καταγωγής Ηνωμένων Πολιτειών της Αμερικής (που εφεξής 
καλούνται "ΗΠΑ") που υπάγονται στους κωδικούς ΣΟ 29 22 11 00, 29 22 
12 00 και 29 22 13 00. 
(1) ΕΕ L 209 της 2.8.1988, σ. 1. 
(2) ΕΕ L 195 της 4.8.1993, σ. 5. 
Β. ΜΕΤΑΓΕΝΕΣΤΕΡΕΣ ΔΙΑΔΙΚΑΣΙΕΣ 
(2) Μετά την επιβολή των προσωρινών δασμών αντιντάμπινγκ, οι παραγωγοί στις 
ΗΠΑ, και οι συνδεδεμένοι εισαγωγείς στην Κοινότητα, υπέβαλαν γραπτά 
σχόλια, και ζήτησαν παράταση της ισχύος του κανονισμού για τον προσωρινό 
δασμό, με σκοπό να διαπιστωθούν ιδίως τα αποτελέσματα των προσωρινών 
μέτρων σε επίπεδο τιμών και εισαγωγών. Η παράταση χορηγήθηκε με τον 
κανονισμό του Συμβουλίου (ΕΚ) αριθ. 3344/93Î3). 
Επίσης ορισμένοι τελικοί χρήστες αιθανολαμίνης προέβαλαν ισχυρισμούς στην 
Επιτροπή σχετικά με τα αποτελέσματα του κανονισμού για τον προσωρινό δασμό 
στις επιχειρήσεις τους. 
Ορισμένα από τα μέρη ζήτησαν και έγιναν δεκτά σε ακρόαση από την Επιτροπή. 
(3) Οι παραγωγοί στις ΗΠΑ, οι συνδεδεμένοι εισαγωγείς στην Κοινότητα και οι 
κοινοτικοί παραγωγοί πληροφορήθηκαν τα σημαντικότερα γεγονότα και 
παρατηρήσεις βάσει των οποίων επρόκειτο να γίνει σύσταση για την επιβολή 
οριστικών δασμών αντιντάμπινγκ και την οριστική είσπραξη ποσών που έχουν 
υποβληθεί ως εγγύηση υπό μορφή προσωρινού δασμού. Τους ορίστηκε επίσης 
προθεσμία εντός της οποίας μπορούσαν να υποβάλουν τις παρατηρήσεις τους 
μετά την κοινολόγηση. 
(4) Εξετάσθηκαν τα σχόλια των μερών και η Επιτροπή τροποποίησε τα συμπεράσματα 
της στις περιπτώσεις που δικαιολογείτο. 
Γ. ΥΠΟ ΕΞΕΤΑΣΗ ΠΡΟΪΟΝ 
(5) Στον κανονισμό για τον προσωρινό δασμό (εδάφιο 7) παρατίθεται περιγραφή 
του προϊόντος, ήτοι της αιθανολαμίνης. 
Ενας τελικός χρήστης ισχυρίστηκε ότι οι διάφοροι τύποι αιθανολαμίνης δεν 
πρέπει να θεωρηθούν ως ομοειδή προϊόντα διότι οι διάφοροι τύποι του 
προϊόντος αντιδρούν διαφορετικά στις δυνάμεις της αγοράς. Εντούτοις, οι 
περαιτέρω πληροφορίες που υπέβαλε το εν λόγω μέρος επιβεβαίωσαν τα 
πορίσματα της Επιτροπής όσον αφορά την ομοιότητα τής διαδικασίας παραγωγής 
και την εναλλάξ ιμότητα της τελικής χρήσεως των διαφόρων τύπων 
αιθανολαμίνης, στα οποία βάσισε η Επιτροπή, μεταξύ άλλων, 
(3) ΕΕ L 299 της 4.12.1993, σ. 43. 
-4-
το συμπέρασμα της σχετικά με το ομοειδές προϊόν για τους διάφορους τύπους 
του προϊόντος. 
(6) Δεδομένου ότι οι κωδικοί ΣΟ που αναφέρονται παραπάνω περιέχουν επίσης τα 
άλατα που προέρχονται από αιθανολαμίνη τα οποία ωστόσο δεν καλύπτονται από 
την καταγγελία και τη διαδικασία, ο κανονισμός για την επιβολή οριστικών 
δασμών και την είσπραξη προσωρινών δασμών, θα πρέπει να μη συμπεριλαμβάνει 
αυτά τα άλατα. Η Επιτροπή προσήρμοσε συνεπώς την περιγραφή του προϊόντος 
στα παρακάτω άρθρα 1 και 2. 
Το Συμβούλιο επιβεβαιώνει τα συμπεράσματα της Επιτροπής όσον αφορά τον 
ορισμό του ομοειδούς προϊόντος και την προσαρμογή της περιγραφής του 
προϊόντος για τελωνειακούς σκοπούς. 
Δ. ΝΤΑΜΠΙΝΓΚ 
Κανονική αξία, τιμή εξαγωγής, σύγκριση και περιθώρια ντάμπινγκ. 
(7) Δεν υποβλήθηκαν σχόλια για τον προσδιορισμό της; κανονικής αξίας, την τιμή 
εξαγωγής, τη σύγκριση και τα περιθώρια ντάμπινγκ όπως περιγράφεται στα 
εδάφια 8, 9, 10 και 11 του κανονισμού για τον προσωρινό δασμό. 
ΖΗΜΙΑ 
(8) Οσον αφορά την πώληση σε τιμές χαμηλότερες από τις κοινοτικές, ένας 
παραγωγός των ΗΠΑ και ο συνδεδεμένος εισαγωγέας αμφισβήτησαν την 
εγκυρότητα των συμπερασμάτων της Επιτροπής σχετικά με τις εν λόγω 
πωλήσεις. Ωστόσο, οι εταιρείες δεν μπόρεσα να στηρίξουν τους ισχυρισμούς 
τους με νέα αποδεικτικά στοιχεία που να μην τα έχει ακόμα λάβει υπόψη της 
η Επιτροπή.- Ως εκ τούτου θεωρήθηκε ότι δεν υπήρχε λόγος να τροποποιηθούν 
οι υπολογισμοί σχετικά με την πώληση σε χαμηλότερη τιμή που 
περιλαμβάνονται στον κανονισμό για τον προσωρινό δασμό. 
(9) οι ίδιες εταιρείες επανέλαβαν τον ισχυρισμό ότι η Επιτροπή θα έπρεπε να 
καταλήξει στο συμπέρασμα "ουδεμία ζημία" διότι, κατά την περίοδο από το 
1988 ως το τέλος της περιόδου έρευνας, τρεις κοινοτικοί παραγωγοί είχαν 
εισάγει από εκείνη την εταιρεία των ΗΠΑ συνολική ποσότητα 4587 τόνων και 
συνεπώς δεν έπρεπε να 
.if. 
συμπεριληφθούν στην ανάλυση της ζημίας, ο κοινοτικός παραγωγός που 
απομένει αντιπροσωπεύει κατά τους ισχυρισμούς μόνο 16% του κοινοτικού 
παραγωγικού δυναμικού και δεν μπορεί ως εκ τούτου να αποτελεί "το 
μεγαλύτερο μέρος" των κοινοτικών παραγωγών αιθανολαμίνης. Εξάλλου, οι 
εταιρείες ισχυρίστηκαν ότι οι εν λόγω κοινοτικοί παραγωγοί είχαν 
αποκομίσει σημαντικά οφέλη από την εισαγωγή αιθανολαμινών από τις ΗΠΑ. 
Η Επιτροπή ζήτησε από τις προαναφερθείσες εταιρείες να υποστηρίξουν τους 
ισχυρισμούς τους αναφέροντας τη χρονική στιγμή και τις τιμές των εισαγωγών 
από τους εν λόγω κοινοτικούς παραγωγούς. Εντούτοις δεν παρασχέθηκαν 
στοιχεία, παρά μόνο προβλήθηκαν ισχυρισμοί ότι οι εισαγωγές από τις ΗΠΑ 
πραγματοποιήθηκαν σε μια χρονική στιγμή όπου οι κοινοτικοί παραγωγοί δεν 
είχαν τη δυνατότητα να ανταποκριθούν στη ζήτηση των χρηστών αιθανολαμίνης 
στην ΕΚ, και ότι οι εισαγωγές επέτρεψαν στους κοινοτικούς παραγωγούς να 
αποκομίσουν σημαντικά κέρδη στην αγορά από άλλα προϊόντα τα οποία, όπως η 
αιθανολαμίνη, είναι παράγωγα του αιθυλενοξειδίου. 
Δεδομένου ότι η Επιτροπή δεν έλαβε τις πληροφορίες που ζήτησε, θεώρησε ότι 
η αίτηση για τη μη συμπερίληψη των εν λόγω κοινοτικών παραγωγών πρέπει να 
απορριφθεί διότι, ακόμα και εάν επιβεβαιώνονταν οι ισχυρισμοί, η σχετική 
ποσότητα σε τόνους δεν θα αντιπροσώπευε, κατά την εν λόγω πενταετή 
περίοδο, περισσότερο από 1,2% των πωλήσεων των εν λόγω παραγωγών της ΕΚ, 
ούτε περισσότερο από 2% των συνολικών εισαγωγών από τις ΗΠΑ. 
Το Συμβούλιο επιβεβαιώνει αυτή την προσέγγιση. 
ΣΤ. ΑΙΤΙΩΔΗΣ ΣΥΝΑΦΕΙΑ 
(10) Τα συμπεράσματα της Επιτροπής για την αιτιώδη συνάφεια, που αναφέρονται 
στα εδάφια 25 έως 30 του κανονισμού για τον προσωρινό δασμό δεν 
αμφισβητήθηκαν από κανένα μέρος, και συνεπώς επιβεβαιώνονται από το 
Συμβούλιο. 
Ζ. ΚΟΙΝΟΤΙΚΟ ΣΥΜΦΕΡΟΝ 
(11) Τα εδάφια 31 ώς 34 του κανονισμού για τον προσωρινό δασμό εξετάζουν τις 
παρατηρήσεις της Επιτροπής όσον αφορά το εμπλεκόμενο κοινοτικό συμφέρον. 
Στη συνέχεια κανένα από τα μέρη δεν διατύπωσε αντιρρήσεις. 
-6-
(12) Οι τελικοί χρήστες, που παρέσχον στην Επιτροπή πληροφορίες σχετικά με τις 
αυξήσεις των τιμών από τους κοινοτικούς παραγωγούς, επισήμαναν επίσης τις 
συνέπειες αυτής της ανόδου των τιμών στο κόστος παραγωγής και στην 
ανταγωνιστική θέση τους στην κοινοτική αγορά. 
Η Επιτροπή ζήτησε από αυτούς τους τελικούς χρήστες να αναφέρουν 
λεπτομερέστερα τις συνέπειες στο κόστος παραγωγής των προσωρινών μέτρων 
και επιπλέον τα κέρδη που απεκόμισαν από τις εισαγωγές που αποτελούν 
αντικείμενο ντάμπινγκ. Εντούτοις, οι εν λόγω τελικοί χρήστες δεν παρέσχον 
συμπληρωματικές πληροφορ ίες. 
Συνεπώς, η Επιτροπή διατηρεί την άποψη ότι, δεδομένου ότι τα προσωρινά 
μέτρα δεν αυξάνουν τις τιμές αιθανολαμίνης πάνω από την μέση τιμή των 
τελευταίων πέντε ετών, οι επιπτώσεις των προσωρινών μέτρων στο κόστος 
παραγωγής των τελικών προϊόντων ήταν περιορισμένες. Η επιβολή οριστικών 
μέτρων δικαιολογείται περαιτέρω με βάση την πιο μακροπρόθεσμη άνοδο των 
τιμών που θα σημειωνόταν αν δεν λαμβάνονταν αυτά τα \ιέτρα όπως αναφέρεται 
στο εδάφιο 32 του κανονισμού για τον προσωρινό δασμό. 
Δεδομένου ότι όλοι οι ενδιάμεσοι χρήστες αιθανολαμίνης αντιμετωπίζουν τις 
ίδιες συνέπειες των προσωρινών μέτρων, τα μέτρα αυτά δεν επηρεάζουν την 
ανταγωνιστική θέση των εν λόγω χρηστών. 
Το Συμβούλιο επιβεβαιώνει αυτά τα συμπεράσματα της Επιτροπής. 
Η. ΕΠΙΠΕΔΟ ΤΗΣ ΕΛΑΧΙΣΤΗΣ ΤΙΜΗΣ ΕΙΣΑΓΩΓΗΣ 
(13) Εντούτοις, οι εξαγωγείς των ΗΠΑ και οι συνδεδεμένοι εισαγωγείς εξέφρασαν 
αμφιβολίες για το κατά πόσον η κοινοτική βιομηχανία είναι έτοιμη να 
αυξήσει τις τιμές της σε επίπεδο που να επαρκεί για την κάλυψη των άαπα^ώ^ 
και την εξασφάλιση λογικού κέρδους από τις πωλήσεις. Εξέφρασαν το φόβο ότι 
η κοινοτική βιομηχανία θα πραγματοποιεί πωλήσεις σε τιμές χαμηλότερες από 
αυτές των προμηθευτών των ΗΠΑ για να αυξήσει το μερίδιο αγοράς της. Ετσι η 
ελάχιστη τιμή εισαγωγής θα είχε ως συνέπεια τον περιορισμό του 
ανταγωνισμού στην αγορά, πράγμα που δεν θα ήταν προς συμφέρον της 
Κοινότητας. 
Ενα από τα εν λόγω ενδιαφερόμενα μέρη αναφέρθηκε στη σημερινή μείωση των 
εξαγωγών αμέσως μετά την έναρξη ισχύος των προσωρινών μέτρων, ως απόδειξη 
ότι είναι πιθανό το ενδεχόμενο πώλησης από μέρους των κοινοτικών 
παραγωγών σε χαμηλότερες τιμές από αυτές των προμηθευτών των ΗΠΑ. 
-V 
Κατά την παραταθείσα περίοδο ισχύος του κανονισμού για τον προσωρινό 
δασμό, δεν υποβλήθηκαν νέα στοιχεία από τους παραγωγούς των ΗΠΑ ή από 
συνδεδεμένο εισαγωγέα που να επιβεβαιώνουν τους ισχυρισμούς. 
Εντούτοις, η Επιτροπή έλαβε πληροφορίες από ορισμένους τελικούς χρήστες 
που αναφέρουν άνοδο των τιμών των κοινοτικών παραγωγών και μη δυνατότητα 
να ανταποκριθούν απόλυτα στη ζήτηση στην κοινοτική αγορά. 
Ως εκ τούτου η Επιτροπή υπενθυμίζει τα συμπεράσματα της, που περιέχονται 
στα εδάφια 33 και 35 του κανονισμού για τον προσωρινό δασμό, και ιδίως 
ότι, παρόλο που το επιλεγμένο επίπεδο των ελαχίστων τιμών εισαγωγής θα 
επέτρεπε στην κοινοτική βιομηχανία να καλύψει το κόστος της και να 
εξασφαλίσει λογικά κέρδη από τις πωλήσεις, λόγω της έλλειψης παραγωγικού 
δυναμικού οι τρίτες χώρες παραγωγούς να εξακολουθούσαν να προμηθεύουν την 
κοινοτική αγορά. Υπό αυτούς τους όρους ανταγωνισμού, η κοινοτική 
βιομηχανία δεν θα ήταν δυνατόν να εξασφαλίσει αποδοτικότητα βασισμένη στο 
ολιγοπώλιο. 
Δεδομένης αυτής της κατάστασης δεν υπάρχει λόγος να τροποποιήσει η 
Επιτροπή την προσέγγιση της για τον καθορισμό του επιπέδου των ελαχίστων 
τ ιμών ε ισαγωγής. 
(14) Ενας εξαγωγέας των ΗΠΑ και ο συνδεδεμένος εισαγωγέας υπέβαλαν υπολογισμό 
του κόστους για τον αποδοτικότερο κοινοτικό παραγωγό, επιχειρώντας να 
αποδείξουν ότι το επίπεδο της ελάχιστης τιμής εισαγωγής ήταν υψηλότερο από 
το επίπεδο που είναι απαραίτητο για να καλύψει η κοινοτική βιομηχανία το 
κόστος της και να εξασφαλίσει λογικό κέρδος από τις πωλήσεις, και συνεπώς 
δεν ήταν προς το συμφέρον των τελικών χρηστών αιθανολαμίνης. 
Η Επιτροπή συνέκρινε τον υπολογισμό του κόστους με τα δικά της 
συμπεράσματα κατά την έρευνα, και συνήγαγε το συμπέρασμα ότι οι υποθέσεις 
που έκανε η εταιρεία της ΗΠΑ κατά τον υπολογισμό δεν ανταποκρίνονταν 
πλήρως στην πραγματική κατάσταση την οποία αντιμετώπιζε η κοινοτική 
βιομηχανία κατά την περίοδο έρευνας. Οι συμπληρωματικές πληροφορίες που 
συνέλεξε η Επιτροπή όσον αφορά τις σημερινές δαπάνες στην Κοινότητα δεν 
δείχνει σημαντική διαφορά μεταξύ των σημερινών δαπανών και των δαπανών 
κατά την περίοδο έρευνας. 
Ενας άλλος εξαγωγέας των ΗΠΑ και ο συνδεδεμένος εισαγωγέας ισχυρίστηκαν 
ότι το επίπεδο κέρδους 8% που χρησιμοποίησε η Επιτροπή 
-% . 
δεν είναι καθόλου ρεαλιστικό και δεν λαμβάνει υπόψη τη φύση της αγοράς. 
Εντούτοις, η Επιτροπή βάσισε αυτό το στοιχείο στις πληροφορίες που έλαβε 
κατά την έρευνα από όλα τα μέρη, και ιδίως από τους παραγωγούς των ΗΠΑ. 
Συνεπώς η Επιτροπή δεν θεωρεί ότι υπάρχει λόγος να με'ταβληθεί το επίπεδο 
της ελάχιστης τιμής εισαγωγής. 
Το Συμβούλιο επιβεβαιώνει αυτό το συμπέρασμα. 
Ι. ΦΥΣΗ ΤΩΝ ΜΕΤΡΩΝ ΑΝΤΙΝΤΑΜΠΙΝΓΚ 
(15) ο συλλογισμός της Επιτροπής όσον αφορά τον τύπο των προσωρινών μέτρων 
αντ ιντάμπινγκ, που αναφέρεται στα εδάφια 35 έως 38, δεν αμφισβητήθηκε από 
κανένα μέρος. Συνεπώς η Επιτροπή διατηρεί τον ίδιο συλλογισμό όσον αφορά 
τα οριστικά μέτρα. 
Το Συμβούλιο επιβεβαιώνει αυτή την προσέγγιση. 
Ι. ΕΙΣΠΡΑΞΗ ΠΡΟΣΩΡΙΝΩΝ ΔΑΣΜΩΝ 
(16) Οσον αφορά τους προσωρινούς δασμούς, αποτελεί πρακτική της Κοινότητας να 
τους εισπράττει οριστικά εάν τα στοιχεία για σημαντικά επιζήμια πρακτική 
ντάμπινγκ που έχουν προσδιοριστεί προσωρινά επιβεβαιωθούν στο οριστικό 
στάδιο και εάν η κατάσταση σχετικά με τις επιζήμιες συνέπειες των 
εισαγωγών που αποτελούν αντικείμενο ντάμπινγκ στην κοινοτική αγορά δεν 
έχουν ουσιαστικά μεταβληθεί μετά την επιβολή των προσωρινών δασμών. 
Στην παρούσα περίπτωση, επιβεβαιώθηκε οριστικά σημαντικά επιζήμια πρακτική 
ντάμπινγκ. Συνεπώς θεωρήθηκε ότι οι δασμοί αυτοί πρέπει να εισπραχθούν στο 
σύνολο τους. 
Εντούτοις, θα πρέπει να εξαιρεθούν από την είσπραξη δασμών οι εισαγωγές 
αλάτων αιθανολαμίνης. 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
1. Επιβάλλεται οριστικός δασμός αντιντάμπινγκ στις εισαγωγές αιθανολαμίνης, 
με εξαίρεση τα άλατα αιθανολαμίνης που υπάγονται στους 
-9-
κωδικούς ΣΟ ex 29 22 11 00, ex 29 22 12 00 και ex 29 22 13 00, καταγωγής 
Ηνωμένων Πολιτειών της Αμερικής. 
2. Το ποσό του δασμού είναι η διαφορά μεταξύ της τιμής CIF στα κοινοτικά 
σύνορα ανά τόνο, χωρίς το δασμό, εάν είναι χαμηλότερος και τα ακόλουθα 
επίπεδα: 
α) στην περίπτωση της μονοαιθανολαμίνης, ΣΟ κωδικός 29 22 11 00 
(κωδικός TARIC 29 22 11 00 10) : 606 ECU 
β) στην περίπτωση της διαιθανολαμίνης, ΣΟ κωδικός 29 22 12 00 
(κωδικός TARIC 29 22 12 00 10) : 584 ECU 
γ) στην περίπτωση της τριαιθανολαμίνης ΣΟ κωδικός 29 22 13 00 
- περιεκτικότητας μικρότερης από 99% 
(κωδικός TARIC 29 22 13 00 11) : 609 ECU 
- περιεκτικότητας 99% ή περισσότερο 
(κωδικός TARIC 29 22 13 00 91) : 652 ECU 
3. Εφαρμόζονται οι διατάξεις που ισχύουν για τους τελωνειακούς δασμούς. 
*Ρ*Ρ° 2 
α) Εισπράτονται οριστικά τα ποσά που καταβλήθηκαν ως εγγύηση υπό μορφή 
προσωρινού δασμού αντιντάμπινγκ σύμφωνα με τον κανονισμό (ΕΟΚ) αριθ. 
2172/93. 
β) Αποδεσμεύονται τα ποσά που καταβλήθηκαν ως εγγύηση στην περίπτωση 
ε ισαγωγών αλάτων αιθανολαμ ίνης. 
apQpo 3 
ο παρών κανονισμός αρχίζει να ισχύει την επομένη της δημοσίευσης του στην 
Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη και ισχύει άμεσα σε 
όλα τα κράτη μέλη. 
Βρυξέλλες, 
Για το Συμβούλιο 
-J*-
ISSN 0254-1483 
COM(94)13 τελικό 
ΕΓΓΡΑΦΑ 
GR 1102 
Aptt). καταλόγου : CB-CO-94-014-GR-C 
ISBN 92-77-64493-1 
Υπηρεσία Επισήμων Εκδόσεων των Ευρωπαϊκών Κοινοτήτων 
L·29S5 Luxembourg